Document ID: 31996L0020

Direktiva Komisije 96/20/ES
z dne 27. marca 1996
o prilagajanju Direktive Sveta 70/157/EGS o dovoljeni ravni hrupa in izpušnem sistemu motornih vozil tehničnemu napredku
(Besedilo velja za EGP)
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 70/156/EGS z dne 6. februarja 1970 o približevanju zakonodaje držav članic o homologaciji motornih in priklopnih vozil [1], nazadnje spremenjene z Direktivo Komisije 95/54/ES [2], zlasti člena 13(2),
ob upoštevanju Direktive Sveta 70/157/EGS z dne 6. februarja 1970 o približevanju zakonodaje držav članic o dovoljeni ravni hrupa in izpušni sistem motornih vozil [3], nazadnje spremenjene z Direktivo 92/97/EGS [4], zlasti člena 3,
ker je Direktiva 70/157/EGS ena od posamičnih direktiv za postopek ES-homologacije, ki je bil uveden z Direktivo 70/156/EGS; ker se torej določbe Direktive 70/156/EGS o sistemih, sestavnih delih in samostojne tehničnih enotah vozil, uporabljajo za to direktivo;
ker je zlasti v členu 3(4) in členu 4(3) Direktive 70/156/EGS določeno, da je vsaki posamični direktivi priložen opisni list, ki vsebuje ustrezne podatke iz Priloge I k navedeni direktivi, in tudi certifikat o homologaciji na podlagi Priloge VI k navedeni direktivi, da bi bila homologacija lahko računalniško podprta;
ker najnovejši razvoj tehnologije motorjev zahteva natančnejšo opredelitev preskusnega postopka, zlasti pri težkih vozilih, ko gre za izvedljivost in ponovljivost takšnih preskusov;
ker so določbe te direktive skladna z mnenjem Odbora za prilagajanje tehničnemu napredku, ki je bil ustanovljen z Direktivo 70/156/EGS,
SPREJELA NASLEDNJO DIREKTIVO:
Člen 1
1. Členi Direktive 70/157/EGS se spremenijo na naslednji način:
- konec člena 1 se glasi: "… tirnih vozil ter kmetijskih in gozdarskih traktorjev in vseh delovnih strojev.",
- v drugi alinei člena 2 in v odstavku 2 člena 2a se besedilo "člen 9a" nadomesti z besedilom "člen 2",
- v členu 3 se beseda "Priloga" nadomesti z besedo "priloge".
2. Priloge k Direktivi 70/157/EGS se spremenijo skladno s Prilogo k tej direktivi.
Člen 2
1. Države članice po 1. oktobru 1996 ne smejo zaradi razlogov, ki se nanašajo na dovoljeno raven hrupa ali na izpušni sistem:
- za določen tip vozila ali za določen tip izpušnega sistema zavrniti podelitve ES-homologacije ali nacionalne homologacije, oziroma
- prepovedati registracije, prodaje ali začetka uporabe vozil ali prodaje ali začetka uporabe izpušnih sistemov,
če vozila ali izpušni sistemi ustrezajo zahtevam Direktive 70/157/EGS, kakor je spremenjena s to direktivo.
2. Države članice po 1. januarju 1997:
- ne smejo več podeljevati ES-homologacije in
- morajo zavrniti podelitev nacionalne homologacije,
za določen tip vozila zaradi razlogov, ki se nanašajo na dovoljeno raven hrupa in za določen tip izpušnega sistema, če niso izpolnjene zahteve Direktive 70/157/EGS, kakor je spremenjena s to direktivo.
3. Ne glede na odstavek 2 lahko države članice še naprej podeljujejo ES-homologacije za nadomestne dele in dovoljujejo prodajo in začetek uporabe izpušnih sistemov na podlagi prejšnjih izdaj Direktive 70/157/EGS, če so ti izpušni sistemi:
- namenjeni za vgradnjo na vozila, ki so že v uporabi, in
- če ustrezajo zahtevam navedene direktive, ki so se uporabljale pri prvi registraciji vozil.
Člen 3
1. Države članice sprejmejo zakone in druge predpise, potrebne za uskladitev s to direktivo, do 1. oktobra 1996. O tem takoj obvestijo Komisijo.
2. Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
3. Države članice predložijo Komisiji besedila temeljnih predpisov nacionalne zakonodaje, sprejetih na področju, ki ga ureja ta direktiva.
Člen 4
Ta direktiva začne veljati 20. dan po objavi v Uradnem listu Evropskih skupnosti.
Člen 5
Ta direktiva je naslovljena na države članice.
V Bruslju, 27. marca 1996

Labels: 7
8
15
20